Document ID: 32003R1437

32003R1437
L 204/3
SLUŽBENI LIST EUROPSKE UNIJE
12.08.2003.
UREDBA KOMISIJE (EZ) br. 1437/2003
od 12. kolovoza 2003.
o izmjeni priloga I., II., III.B i VI. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (1), kako je zadnje izmijenjena Uredbom (EZ) br. 1309/2002 (2), a posebno njezin članak 28.,
budući da:
(1)
Na temelju izmjena provedenih Uredbom Komisije (EZ) br. 1832/2002 od 1. kolovoza 2002. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (3), potrebno je izmijeniti i Prilog I. Uredbi (EZ) br. 517/94. Radi jasnoće taj bi Prilog trebalo u cijelosti zamijeniti.
(2)
Imajući u vidu stupanje na snagu novog Ustava Zajednice država Srbije i Crne Gore kojim je prijašnja „Savezna Republika Jugoslavija” s učinkom od 4. veljače 2003. preimenovana u „Srbiju i Crnu Goru”, poželjno je u prilozima II., III.B i VI. Uredbi (EZ) br. 517/94. zamijeniti naziv te bivše republike, gdje god se on pojavljuje.
(3)
Uredbu (EZ) br. 517/94 trebalo bi stoga na odgovarajući način izmijeniti.
(4)
Mjere predviđene ovom Uredbom u skladu su s mišljenjem Odbora za tekstil,
DONIJELA JE OVU UREDBU:
Članak 1.
Uredba (EZ) br. 517/94 mijenja se kako slijedi:
1.
Prilog I. zamjenjuje se tekstom iz Priloga ovoj Uredbi.
2.
Naziv „Savezna Republika Jugoslavija”, gdje god se pojavljuje u prilozima II., III.B i VI., zamjenjuje se sa „Srbija i Crna Gora”.
Članak 2.
Ova Uredba stupa na snagu na dan objave u Službenom listu Europske unije.
Točka 1. članka 1. primjenjuje se od 1. siječnja 2003.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. kolovoza 2003.

Labels: 1
3
18
5